DAUGAVPILS PILSĒTAS PAŠVALDĪBAS IESTĀDE

# “Sociālais dienests”

Reģ. Nr. 90001998587

Vienības iela 8, Daugavpils, LV - 5401

PROTOKOLS

Daugavpilī

**“Dienas aprūpes centra pakalpojuma sniegšana pilngadīgām personām ar garīga rakstura traucējumiem”, ID Nr. DPPISD 2021/15**

(ziņojuma Nr.2.-4.1/15)

2021.gada 17.maijā Nr.2.-4.3./18

SĒDE NOTIEK: Daugavpilī, Vienības ielā 8, 16.kabinetā

SĒDE SĀKAS plkst.15:32

SĒDĒ PIEDALĀS: Daugavpils pilsētas pašvaldības iestādes “Sociālais dienests” (turpmāk – Dienests) Saimniecības sektora vadītājs **V.Loginovs**, personāla inspektore/sitēmanalītiķe **T.Jurāne** Sociālo pakalpojumu organizēšanas un sociālā darba personām ar invaliditāti un veciem ļaudīm sektora vecākā sociālā darbiniece **L.Krasņikova**, Juridiskā sektora juriste **K.Cimoška**, Juridiskā sektora juriskonsulte **E.Hrapāne.**

Protokolē: Juridiskā sektora juriste **K.Cimoška**.

Sēdes darba kārtība: Piedāvājumu atvēršana un novērtēšana.

1. V.Loginovs paziņo, ka Dienesta mājas lapā [www.socd.lv](http://www.socd.lv/) un Daugavpils pilsētas domes mājaslapā www.daugavpils.lv 2021.gada 29.aprīlī tika publicēts informatīvais paziņojums par Publisko iepirkumu likumā nereglamentēto iepirkumu un uzaicinājums par līguma piešķiršanas tiesībām. Ziņojumā tika noteikts termiņš piedāvājumu iesniegšanai – līdz 2021.gada 17.maijam, plkst.10:00. Saskaņā ar ziņojuma 12.1.punktu vērtēšanas kritērijs ir saimnieciski visizdevīgākais piedāvājums, kas atbilst ziņojumā minētajām prasībām.
2. Savu piedāvājumu iesniedza 1 (viens) pretendents: **VSIA “Daugavpils psihoneiroloģiskā slimnīca”.**
3. Izvērtējot pretendenta VSIA “Daugavpils psihoneiroloģiskā slimnīca” piedāvājumu, komisija konstatēja, ka pretendenta piedāvājums neatbilst ziņojumā minētajām prasībām:

3.1. pretendenta tehniskā piedāvājuma 3.1., 3.2. un 3.4. punktos piedāvāto speciālistu profesija neatbilst tehniskās specifikācijas prasībām.

3.2. pretendenta tehniskā piedāvājuma 3.6. punktā norādītais interešu pulciņu organizēšanas un vadīšanas laika posms un regularitāte neatbilst tehniskās specifikācijas prasībām.

3.3. pretendenta pakalpojuma sniegšanā iesaistītā personāla sarakstā norādītā sociālā rehabilitētāja, klīniskā un veselības psihologa, fizioterapeita un ergoterapeita darba pieredze ar personām ar garīga rakstura traucējumiem ir mazāka nekā tehniskajā specifikācijā norādītā.

3.4. pretendents tehniskā piedāvājuma III sadaļā “Klientu transportēšana” nenorādīja vai transportēšanas pakalpojuma sniedzējam ir izsniegta licence pasažieru komercpārvadājumu veikšanai. Dotās informācijas noskaidrošanai komisija sēdes laikā telefoniski sazinājās ar pretendenta kontaktpersonu un saņēma informāciju, ka šādas licences pretendentam nav. Pretendents piedāvā nodrošināt dienas aprūpes centra klientu transportēšanu ar specializēto autotransportu, kurš ir pielāgots personām ar kustību traucējumiem, kuri pārvietojas ratiņkrēslā. Piedāvātais autotransports ir aprīkots ar vietu personai ratiņkrēslā un papildus vietām diviem pasažieriem.

4. Komisija konstatēja, ka pretendents ir izslēdzams no dalības zemsliekšņa iepirkumā pamatojoties uz ziņojuma 8.6.punktu.

5. Komisija nolēma izbeigt iepirkumu bez rezultāta.

**Balsojums:**

V.Loginovs – “par”

L.Krasņikova – “par”

K.Cimoška – “par”

T.Jurāne – “par”

E.Hrapāne – “par”

**Kopā:** 5 (piecas) balsis “par”, “pret” – nav, „atturas” – nav.

Sēde paziņota par slēgtu plkst. 16.40

Protokols ir sastādīts uz 2 (divām) lappusēm.

Sēdes dalībnieki:

V.Loginovs

L.Krasņikova

T.Jurāne

K.Cimoška

E.Hrapāne

Protokolē: K.Cimoška